POROČILO KOMISIJE EVROPSKEMU PARLAMENTU IN SVETU o odhodkih za EKJS /* COM/2012/062 final */





KAZALO 1........... Uvod.............................................................................................................................. 3 2........... Namenski prejemki za EKJS.......................................................................................... 3 3........... Prejemki začasnih zneskov za prestrukturiranje (sektor sladkorja).................................... 4 4........... Pripombe k začasnemu izvajanju proračuna EKJS za leto 2011....................................... 4 5........... Izvajanje namenskih prejemkov za EKJS........................................................................ 7 6........... Izvajanje prejemkov začasnih zneskov za prestrukturiranje (sektor sladkorja)................... 8 7........... Izvajanje sklada za prestrukturiranje sladkorne industrije.................................................. 8 8........... Zaključki........................................................................................................................ 8 Priloga: Začasna poraba na dan 15. 10. 2011 glede na sredstva EKJS………………..................... POROČILO KOMISIJE EVROPSKEMU PARLAMENTU IN SVETU o odhodkih za EKJS Sistem zgodnjega opozarjanja št. 11-12/2011 1. Uvod Začasno izvajanje proračuna za leto 2011, od 16. oktobra 2010 do 15. oktobra 2011, je predstavljeno v priloženi preglednici in bo predvidoma znašalo 43 978,8 milijona EUR. Ta znesek vključuje zneske, ki so bili popravljeni v okviru potrditve obračunov EKJS ter z ukinitvami in zmanjšanji mesečnih povračil v teku proračunskega leta. Vključuje tudi oceno odhodkov v višini približno 36 milijonov EUR, ki jih lahko porabi neposredno Komisija do 31. decembra 2011. 2. Namenski prejemki za EKJS Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti, iz nepravilnosti in dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi določbami porabijo za financiranje odhodkov držav članic za EKJS. Če se del teh prihodkov ne porabi, se neporabljeni del samodejno prenese v naslednje proračunsko leto[1]. Kot je bilo navedeno že v prejšnjih poročilih o Sistemu zgodnjega opozarjanja, so razpoložljivi namenski prejemki po prvotnih ocenah Komisije v letu 2011 znašali 1 247 milijonov EUR, in sicer: – Pričakovani namenski prejemki v proračunskem letu 2011 so bili ocenjeni na 707 milijonov EUR. Pričakovani so bili prejemki iz popravkov pri potrditvi skladnosti in prejemki iz nepravilnosti v višini 600 milijonov EUR oziroma 88 milijonov EUR. Prejemki iz dajatev na mleko so bili ocenjeni na 19 milijonov EUR; – pričakovani namenski prejemki, ki naj bi se v proračunskem letu 2011 prenesli iz proračunskega leta 2010, so bili ocenjeni na 540 milijona EUR. Komisija je v proračunu za leto 2011 te prejemke v višini 1 247 milijonov EUR namenila dvema shemama, in sicer: – 500 milijonov EUR za operativne sklade za organizacije proizvajalcev v sektorju sadja in zelenjave, ter – 747 milijonov EUR za shemo enotnega plačila. Proračunski organ je v skladu s predlogom Komisije za ti dve shemi odobril sredstva v višini 292 milijonov EUR oziroma 30 389 milijonov EUR. Vsota zgoraj navedenih odobritev in namenskih prejemkov ustreza skupni oceni zahtevanih odobritev v višini 792 milijonov EUR za operativne sklade za organizacije proizvajalcev v sektorju sadja in zelenjave ter 31 136 milijonov EUR za shemo enotnega plačila. V Prilogi, ki prikazuje začasno izvajanje proračunsko leto 2011, proračunska sredstva za sektor sadja in zelenjave ter sektor nevezanih pomoči predstavljajo izglasovane odobritve za navedeni shemi, ki znašajo 491,1 milijona EUR oziroma 36 324 milijonov EUR, pri čemer niso upoštevani zgoraj navedeni namenski prejemki. Če prištejemo prejemke, namenjene tema sektorjema, znašajo skupne odobritve, predvidene v proračunu za leto 2011, 991,1 milijona EUR za sektor sadja in zelenjave ter 37 071 milijonov EUR za sektor nevezanih neposrednih pomoči. 3. Prejemki začasnih zneskov za prestrukturiranje (sektor sladkorja) Začasni zneski za prestrukturiranje sektorja sladkorja se obravnavajo kot namenski prejemki za financiranje pomoči pri prestrukturiranju sladkorne industrije in drugih pomoči, predvidenih v skladu za prestrukturiranje sladkorne industrije. Za tržna leta 2006/2007, 2007/2008 in 2008/2009 so bili ti zneski, ki se nanašajo na količinske kvote za sladkor, inulinski sirup in izoglukozo, dodeljene izvajalcem v posamezni državi članici, vplačani v sklad. Kot je že bilo navedeno v prejšnjih poročilih o sistemih zgodnjega opozarjanja, naj bi se znesek 1 015 milijonov EUR prvotno predvidoma prenesel iz proračunskega leta 2010 v 2011. Končni znesek namenskih prejemkov, prenesenih v leto 2011 za sklad za prestrukturiranje sladkorne industrije, je 1 044,8 milijona EUR. 4. Pripombe k začasnemu izvajanju proračuna EKJS za leto 2011 Raven začasnega izvajanja proračuna za proračun za leto 2011 je prikazana v Prilogi. V nadaljevanju je predstavljeno kratko pojasnilo za nekatere proračunske sektorje, pri katerih se kažejo največja odstopanja med dejanskimi izdatki in ustreznimi proračunskimi sredstvi, vključenimi v proračun za leto 2011. 4.1. Tržni ukrepi Prevzem odobrenih proračunskih sredstev za posege na kmetijskih trgih je bil v primerjavi z ravnjo izglasovanih odobritev proračuna višji za 379,5 milijona EUR toda nižji za 120,5 milijona EUR, če upoštevamo 500 milijonov EUR, ki so bili predvideni kot namenski prejemki za to poglavje. To odstopanje izhaja iz kompleksnih vzorcev izvrševanja v različnih sektorjih in ga je predvsem mogoče pripisati: 4.1.1. Žita (–174,3 milijona EUR) Nezadostno izvrševanje tega proračunskega člena je v glavnem posledica znatne prodaje žit iz intervencije v obdobju od decembra 2010 do maja 2011 po cenah, ki so bile bistveno višje od napovedanih v proračunu za leto 2011. Ta prodaja je privedla do precejšnjega prirastka k proračunu za leto 2011, ki so pri izvajanju proračuna prikazane kot negativni zneski v istem proračunskem členu. Delno pa je nezadostno izvrševanje tega proračunskega člena tudi posledica nižjih izdatkov držav članic za pomoči za krompirjev škrob v primerjavi s predvidenimi v proračunu. 4.1.2. Nadomestila za proizvode, ki niso navedeni v Prilogi 1 (–18,3 milijona EUR) Nezadostno izvrševanje je v tem primeru posledica manjših plačil za izvozna potrdila pri proizvodih, povezanih s sladkorjem in z mlekom, v primerjavi s prvotno ocenjenimi v proračunu. 4.1.3. Programi za hrano (+14,9 milijona EUR) Države članice so skoraj v celoti izvedle načrt za razdeljevanje hrane najbolj ogroženim osebam iz leta 2011. Do posledične prevelike porabe sredstev za to proračunsko postavko je prišlo predvsem zaradi višjih zneskov, plačanih s strani držav članic, v letu 2011 v primerjavi z načrti iz prejšnjih let. 4.1.4. Sadje in zelenjava (+636,8 milijona EUR v primerjavi z odobrenimi sredstvi) Takšna bistveno prevelika poraba sredstev je posledica primerjave izdatkov tega sektorja z odobrenimi proračunskimi sredstvi za leto 2011, ki ne vključujejo namenskih prejemkov za ta sektor. Če se vključi tudi namenski prejemek 500 milijonov EUR za ta sektor (glej opombo * na dnu priložene tabele), skupni znesek odobrenih sredstev naraste na 991,1 milijona EUR, prevelika poraba pa se zniža na 136,8 milijona EUR. Takšna prevelika poraba je skupni rezultat osnovnih vzorcev izvajanja različnih shem, ki se financirajo iz sredstev za ta sektor: V zvezi z operativnimi skladi za organizacije proizvajalcev ter programom razdeljevanja sadja v šolah so imele države članice nižje izdatke od prvotno napovedanih v proračunu. Izjemni ukrepi podpore za sektor sadja in zelenjave, kot jih je sprejela Komisija po obdobju okužb z E. coli, so se delno financirali iz operativnih skladov za organizacije proizvajalcev, medtem ko se je preostali del financiral prek proračunske postavke 05 02 08 99 v okviru tega proračunskega člena. Ti ukrepi naj bi po prvotnih pričakovanjih stali približno 227 milijonov EUR, od katerih bi bilo 215 milijonov EUR plačanih in prijavljenih v letu 2011. Države članice so v letu 2011 imele za približno 178,3 milijona EUR izdatkov. Kljub temu lahko države članice med proračunskim letom 2012 še izvedejo nadaljnja plačila. Naposled so države članice imele izdatke za pomoči v zvezi s predhodnim priznanjem skupin proizvajalcev, ki so bili bistveno višji od razpoložljivih odobrenih sredstev za to shemo v proračunu za leto 2011, takšno pa je bilo stanje pri izvajanju te sheme tudi že v preteklih 3 letih. 4.1.5. Vino (–39,3 milijona EUR) Takšno nezadostno izvrševanje je posledica nekoliko nižjih izdatkov držav članic pri nacionalnih podpornih programih za vinski sektor (v primerjavi s proračunsko zgornjo mejo) in pri programu krčenja. 4.1.6. Mleko in mlečni izdelki (– 94,9 milijona EUR) Takšno nezadostno izvrševanje je skupni rezultat osnovnih vzorcev izvajanja različnih shem, ki se financirajo v tem sektorju. To pomeni, da so države članice pri programu razdeljevanja mleka v šolah imele nižje izdatke od odobrenih sredstev, ki so bila vključena v končni proračun, slednja pa so bila med pogajanji o proračunu za leto 2011 povečana za 10 milijonov EUR v primerjavi s prvotnimi potrebami, kot jih je zahtevala Komisija. Obenem je bilo posneto mleko v prahu prodano iz intervencijske zaloge po cenah, ki so bile višje od prvotno napovedanih v proračunu za leto 2011. Ta prodaja je privedla do prirastka k proračunu za leto 2011, ki so pri izvajanju proračuna prikazane kot negativni zneski v istem proračunskem členu. 4.1.7. Goveje in telečje meso (+20,5 milijona EUR) Takšna prevelika poraba sredstev je posledica višjih izdatkov držav članic za izvozna nadomestila zaradi višjih količin govejega mesa in živih živali, ki so bile z nadomestili izvožene v letu 2011. 4.1.8. Prašičje meso, jajca in perutninsko meso (+ 71,3 milijona EUR) Takšno preveliko porabo sredstev gre predvsem pripisati izdatkom držav članic za pomoč za zasebno skladiščenje prašičjega mesa, ki je bila uvedena januarja 2011 in za katero v proračunu za leto 2011 niso bila predvidena nobena sredstva. Obenem se nanaša tudi na količine perutninskega mesa, ki so bile izvožene z nadomestili in so bile višje od pričakovanih. 4.2. Neposredne pomoči Prevzem odobrenih proračunskih sredstev za neposredne pomoči je bil v primerjavi z ravnjo izglasovanih odobritev proračuna višji za 408,8 milijona EUR toda nižji za 338,2 milijona EUR, če upoštevamo 747 milijonov EUR, ki so bili predvideni kot namenski prejemki za to poglavje. Do razlike je prišlo zaradi ločenega sektorja neposredne pomoči. 4.2.1. Nevezane neposredne pomoči (+507,1 milijona EUR v primerjavi z izglasovanimi sredstvi) Takšna bistveno prevelika poraba sredstev je posledica primerjave izdatkov za ločene neposredne pomoči z odobrenimi proračunskimi sredstvi za leto 2011, ki ne vključujejo namenskih prejemkov za ta sektor. Če se vključi tudi namenski prejemek 747 milijonov EUR za ta sektor (glej opombo * na dnu priložene tabele), skupni znesek odobrenih sredstev naraste na 37 071 milijona EUR, prevelika poraba pa postane prenizka za –239,9 milijona EUR. Takšno nezadostno izvrševanje je posledica nižjih izdatkov držav članic predvsem pri shemi enotnega plačila na površino in pri nevezanih posebnih podpornih ukrepih na podlagi člena 68 Uredbe Sveta (ES) št. 73/2009. Treba pa je upoštevati, da je bilo v okviru sheme enotnega plačila v letu 2011 izvršenih 99,8 % razpoložljivih odobrenih proračunskih sredstev, kar je bila doslej najvišja stopnja izvrševanja. 4.2.2. Druge neposredne pomoči (– 98,7 milijona EUR) Takšno nezadostno izvrševanje je predvsem posledica nižjih izdatkov držav članic za ukrepe vezane posebne podpore na podlagi člena 68 Uredbe Sveta (ES) št. 73/2009 za premije krav dojilj, za bombaž in za plačila proizvajalcem krompirjevega škroba v primerjavi s prvotno napovedanimi v proračunu za leto 2011. 4.3. Človeški viri 4.3.1. Potrditev obračunov iz preteklih let (+338,4 milijona EUR) Komisija je v svojem amandmaju za leto 2011 predlagala popravke v okviru potrditve obračunov v višini –72 milijonov EUR. Končni znesek za te popravke, ki je bil sprejet v pogajanjih o proračunu za leto 2011, znaša – 272 milijonov EUR. Obenem je morala Komisija na podlagi odločitev o potrditvi obračunov, sprejetih v letu 2011, povrniti (tj. izvesti pozitivne popravke v dobro držav članic) neto znesek v višini 66,4 milijona EUR. Zaradi slednjega zneska poleg zgoraj navedenega negativnega zneska –272 milijonov EUR mora Komisija poiskati pozitivna proračunska sredstva v višini okoli 338,4 milijona EUR, da bi to proračunsko postavko v letu 2011 zaprla. Ta sredstva bodo prenesena iz proračunskih postavk, ki so v letu 2011 predstavljala nezadostno izvrševanje. 4.3.2. Varnost živil in krme, zdravje in dobro počutje živali ter zdravstveno varstvo rastlin (– 32,3 milijona EUR) Pri shemah, ki se financirajo na podlagi tega člena, gre za neposredna plačila Komisije. Do 31. decembra 2011 se še pričakujejo plačila v višini do 29,1 milijona EUR. Vendar se zaenkrat pričakuje, da bo poraba sredstev na tem proračunskem členu nezadostna, saj so stroški cepljenja proti bolezni modrikastega jezika nižji od pričakovanih zaradi znatnega upada pojavnosti bolezni, ki je posledica nedavnih kampanj cepljenja. Nadalje, del sredstev, ki so bila v proračunu namenjena za nakup cepiv za nujne primere na področju zdravja živali, ne bo porabljen, saj ni novih izbruhov živalskih bolezni. 5. Izvajanje namenskih prejemkov za EKJS Priložena tabela kaže, da so skupni namenski prejemki, razpoložljivi v letu 2011, znašali 1 571,9 milijona EUR. V primerjavi s prvotno napovedanimi 1 247 milijoni EUR gre za 324,9 milijona EUR viški znesek. Ta razlika je delno posledica dejstva, da je bil znesek namenskih prejemkov, ki so se prenesli iz leta 2010 v leto 2011 in so znašali 905,1 milijona EUR, za 365,1 milijona EUR višji od zneska 540 milijonov EUR, ki je bil prvotno predviden v proračunu. Treba je poudariti, da so se namenski prejemki, ki so se prenesli iz leta 2010 v leto 2011, v celoti uporabili za financiranje odhodkov v proračunskem letu 2011 v skladu s členom 10 Finančne uredbe. Poleg tega je namenski prejemek, ki je bil na novo pobran v letu 2011, znašal 712,9 milijona EUR v primerjavi s 707 milijoni EUR, predvidenimi v proračunu. Vendar se je ta prejemek po popravku odločbe o skladnosti iz leta 2010 zmanjšal za približno 46,1 milijona EUR na 666,8 milijona EUR. V okviru tega zneska so popravki pri potrditvi skladnosti znašali 467,3 milijona EUR, prejemki iz ponovne izterjave zaradi nepravilnosti so znašali 177,6 milijona EUR, prejemki iz dajatev na mleko pa 21,9 milijona EUR. Del na novo zbranih namenskih prejemkov, ki se v letu 2011 ne bo uporabil, se bo prenesel v proračun za leto 2012 za financiranje odhodkov, nastalih v navedenem letu. 6. Izvajanje prejemkov začasnih zneskov za prestrukturiranje (sektor sladkorja) V skladu z zakonodajo od novembra 2009 državam članicam niso bili zaračunani nobeni novi začasni zneski za prestrukturiranje. Zato je skupni namenski prejemek, ki je na voljo Skladu za prestrukturiranje sladkorne industrije, enak znesku 1 044,8 milijona EUR, ki se je prenesel iz proračuna za leto 2010. Potem ko je bil državam članicam povrnjen znesek 187,9 milijona EUR, ki je nastala zaradi pomoči Skladu za prestrukturiranje sladkorne industrije (glej točko 7 spodaj), se preostanek približno 856,9 milijona EUR prenese v proračunsko leto 2012 in uporabi za financiranje pomoči Skladu za prestrukturiranje sladkorne industrije v navedenem letu. 7. Izvajanje sklada za prestrukturiranje sladkorne industrije Povračila državam članicam za plačila za pomoči v zvezi z ukrepi prestrukturiranja, diverzifikacijo ali rafiniranjem sladkorja so znašala 187,9 milijona EUR. Te pomoči so bile državam članicam povrnjene iz namenskega prejemka 1 044,8 milijona EUR, navedenega zgoraj v točki 6. 8. Zaključki Začasno izvrševanje proračuna EKJS za leto 2011 je preseglo odobrena proračunska sredstva za 1 087,6 milijona EUR, kar se krije iz razpoložljivih namenskih sredstev v višini 1 571,9 milijona EUR. Še vedno je treba izvesti številne prilagoditve in prerazporeditve sredstev ob koncu leta. Vendar bi po trenutnih ocenah razpoložljivi namenski prejemki, ki jih je za EKJS treba prenesti v leto 2012, znašali približno 440 milijonov EUR. [1] Najprej je treba porabiti prenesene namenske prejemke, torej pred odobritvami, ki jih je izglasoval proračunski organ, ali namenske prejemke, ustvarjene med letom (člen 10 Finančne uredbe).